Izbirni ŠSP in ŠZZ - Boštjan Martinčič in Zdenka Dežman

Pozdravljeni učenci in učenke,

V tem tednu bomo nadaljevali, vendar bomo vsebino oz. aktivnost nekoliko spremenili. Namesto pohoda lahko sedete na kolo in opravite kolesarsko turo, ki naj bo načrtovana krožno in naj bo dolga od 20-25km.

Predlog, namig za smer: G. Logatec, pri šoli Tabor zavijete desno, mimo peskokopa, pot nadaljujete do konca doline, nato zavijete desno v klanec, do vrha Židanka, nato zavijete desno proti Cestam. V Cestah zavijete levo (previdno pri zavijanju – nepregledni ovinek!!!) na Zaplano. Pred Gasilskim domom zavijete desno in navzdol do Jezerca. Od tam naprej nadaljujete do Rovtarske ceste, ki jo (previdno) prečkate. Čez cca 100m zavije desno na makadamsko pot in nadaljujete do Logatca.

Seveda, pa lahko izberete tudi katero svojo.

Na pametni telefon si naložite aplikacijo (napr. Samsung health), ki vaše kolesarjenje spremlja in na koncu izriše celotno turo, število prevoženih km, višinsko razliko….., pa še pohvali vas ☺

V kolikor vam kolesarjenje ni pri srcu, se lahko na pot podate peš, na eno izmed prejšnji teden predlaganih smeri.

Seveda ne pozabite na pohodne palice in pohajajte v stilu NORDIJSKE HOJE.

Vedno upoštevajte priporočila glede druženja v naravi (sami ali v krogu družine).

Želiva vam lepo vreme in uživajte v naravi! ☺